कांग्रेस अध्यक्ष को लगातार ‘‘मसखरा शहजादा’’ करार देते हुए जेटली ने एक फेसबुक ब्लॉग में कहा कि क्या गांधी को कोई व्यक्तित्व संबंधी दिक्कत है जहां ‘‘वह दर्जनों बार झूठ बोलते हैं और फिर स्व-विभ्रम में उसे सच मानते हैं या यह किसी ‘मसखरे शहजादे’ का मामला है जिसने मसखरेपन में खुद को ही मात दे दी?’’ गांधी के इस आरोप पर कि उन्होंने अरबों के पी एन बी फर्जीवाड़े के आरोपी नीरव मोदी से संसद में मुलाकात की थी, जेटली ने कहा, ‘‘मुझे याद नहीं आ रहा कि मैंने अपने जीवन में कभी नीरव मोदी को देखा है. संसद में उसके मुझसे मिलने का सवाल ही नहीं उठता. यदि वह संसद आया होगा, जैसा कि राहुल गांधी ने दावा किया है, तो तब यह रिसेप्शन के रिकॉर्ड से पता चल जाएगा.’’